D'Arcy Doyle

Si d'Arcy William Doyle (19 Nobyembre  1932 – 28 Agosto 2001) ay isang Australianong pintor ng mga tanawin at mga makasaysayang pangyayari.

Talambuhay 
Si d'Arcy Doyle ay ipinanganak sa Ipswich, Queensland, Australia noong 19 Nobyembre 1932 sa mga magulang na sina Thomas Doyle at Marguerite McGrath. Ang pamilya ay mayroong pinagmulan na may-kayang Katolikong Irlandes at ang kanyang ama ay isang trabahador sa riles.  Ang tahanan ng pamilya ay nasa 39 Darling Street at ang mga kabahayan at mga nakapalibot sa lugar ay itinampok ni d'Arcy sa kanyang mga gawa . 

Mula sa muwang na edad, siya ay nagkaroon ng interes sa pagguhit. Dahil may kakaunting mga oportunidad para sa mga artista sa Ipswich kagaya niya, pinag-aralan at kinopya niya ang gawain ng mga lokal na manunulat ng mga karatula. Siya ay ganap na nagturo sa kanyang sarili bilang isang pintor.

Sa edad na 18 taon, sumali si Doyle sa Royal Australian Navy kasama ang ilang mga kaibigan at naglingkod nang pitong taon. Aktibo siyang nagserbisyo sa Digmaang Koreano.

Matapos ang kanyang serbisyo, nagtrabaho si Doyle bilang isang pintor at manunulat ng mga karatula. Noong 1961, nakukuha siya ng kumpiyansa upang maging isang ganap na pintor.

Si Doyle ay nagtrabaho sa Sydney noong dekada 1960. Umunlad ang kanyang karera nang inatasan siya ng Belmore Returned Services Club na magpinta ng isang mural sa mga dingding ng gusali. Naging tanyag ito at nakatanggap siya ng maraming mga  katulad na komisyon mula sa iba pang mga club.

Ikinasal siya sa kanyang asawang si Jennefer Taylor sa Brisbane noong Disyembre 1968 at nagkaroon sila ng dalawang anak na babae.

Si d'Arcy Doyle at ang kanyang pamilya ay bumalik sa Queensland noong 1973 at bumili ng isang bloke ng lupa sa Mudgeeraba sa Gold Coast, Queensland kung saan nakatira si d'Arcy at nagtrabaho hanggang sa kanyang kamatayan sa kanyang tahanan noong Agosto 28, 2001 dahil sa pakikipaglaban sa kanser ng buto sa loob ng isang dekada.   Siya ay inilibing sa sementeryo ng Mudgeeraba sa Gold Coast, Queensland .

Sining 
Si Doyle ay may malalim na pakikipag-ugnayan sa mga palumpong ng Australia at ang kanyang trabaho ay nakatuon sa mga kabayo, tupa, boyero, at iba pang mga aktibidad sa bukid pati na rin mga laro at palakasan ng mga bata. Naimpluwensyahan siya ni Norman Rockwell, isang kilalang Amerikanong ilustrador. Si d'Arcy Doyle ay nakagawa ng mga obra ng Brisbane matapos ang digmaan at Ipswich habang naaalala niya ito.

Ang mga gawa ni d'Arcy ay kilalang-kilala habang ipinagmemerkado niya ang marami sa kanyang mga kuwadro bilang mga kopya, na napakapopular sa publiko at may lisensya rin para magamit sa mga kalendaryo at mga lata ng biskwit. Tinatayang 1 sa 10 mga tahanan sa Australia ang mayroong isa sa kanyang mga gawa sa ilang anyo.

Matapos ang kanyang kamatayan, ang d'Arcy Doyle Art Awards ay itinatag upang mapanatili ang kanyang alaala at hikayatin ang iba pa sa paglikha ng Australianong sining.

Mga kawingang panlabas 

 Pangalaalang galeriya ni D'arcy Doyle
 Pagbubukas ng Ipswich Mall at d'Arcy Doyle Place noong 9 Disyembre 2005. 
 Talambuhay ng pintor.

Mga tala 

Namatay noong 2001
Ipinanganak noong 1932